kardosdrur/scandi-wiki huggingface dataset:
Sjamil Basajev

Sjamil Salmanovitj Basajev (, , født 14. januar 1965, død 10. juli 2006) var en tjetjensk nationalistleder og islamist. Han spillede en vigtig rolle både under den første og den anden Tjetjenien-krig. Han har ved flere lejligheder organiseret og udført terrorhandlinger rettet mod civilbefolkningen og har blandt andet påtaget sig skylden for gidseldramaet i Beslan.

Drevet af et ønske om at indføre et islamisk emirat i Kaukasus, skrev han blandt andet bogen: Book of a Mujahideen. Denne omhandler en guerillateknik med at terrorisere og manipulere civilbefolkningen til at acceptere muslimsk overherredømme.

Sjamil Basajev blev dræbt i en russisk militær operation i den russiske republik Ingusjetien 10. juli 2006.

Eksterne henvisninger 

Personer fra Tjetjenien
Terrorangrebet i Beslan
Terrorangrebet mod Dubrovka-teateret i Moskva
Terrorister
Islamister
P-U-L-S-E

P-U-L-S-E er navnet på flere liveoptagelser udgivet af Pink Floyd:

P-U-L-S-E (cd)
P-U-L-S-E (VHS)
P-U-L-S-E (dvd)

Medvirkende musikere 

 David Gilmour – guitar, sang
 Nick Mason – trommer
 Richard Wright – keyboardss, sang

 Sam Brown – sang
 Jon Carn – keyboards
 Claudia Fontaine – sang
 Durga McBroom – sang
 Dick Parry – saxofon
 Guy Pratt – bas
 Tim Renwick – guitar
 Gary Walls – percussion

Pink Floyd
Örebro län

Örebro län er et län (amt) i det centrale Sverige. Det grænser op til Västra Götalands län, Värmlands län, Dalarnas län, Västmanlands län, Södermanlands län og Östergötlands län.

Større byer 
De ti største byer i Örebro län, sorteret efter indbyggertal:

Indbyggertal pr. 31. december 2005, Statistiska centralbyrån (SCB).

Eksterne henvisninger
P*U*L*S*E

P*U*L*S*E er en livekoncertvideo af Pink Floyd fra Earls Court, London under Division Bell-turnéen i 1994. Den blev udgivet på VHS i 1995, og genudgivet på DVD i 2006. Koncertens spilletid er 145 minutter.

Den unikke lyd på er optaget i QSound, der er en slags 3-D-lyd til stereohøjttalere. Man kan vælge at høre konceroptagelsen i enten stereo eller Dolby Digital, hvor der kan vælges mellem 5.1/448 kbps og 5.1/640 kbps. Billedet er beholdt i 4:3, som filmen er optaget i. Desuden indeholder P*U*L*S*E udgaven på dvd den første filmede udgave af en liveoptagelse af The Dark Side Of The Moon-albummet.

Derudover indeholder udgivelsen film, der blev brugt til koncerten, samt "bootlegoptagelser" fra turnéen, cover art og en masse andet.

Tracks/set liste 

dvd 1:

 Shine on You Crazy Diamond (concert version)
 Learning to Fly
 High Hopes
 Take It Back
 Coming Back To Life
 Sorrow
 Keep Talking
 Another Brick In The Wall (Part 2)
 One of These Days

dvd 2:

 Speak To Me
 Breathe In The Air
 On The Run
 Time*
 The Great Gig In The Sky
 Money
 Us And Them
 Any Colour You Like
 Brain Damage
 Eclipse
 Wish You Were Here
 Comfortably Numb
 Run Like Hell

.

Musikvideoer og DVD-er
Pink Floyd
Svend Jørgen Hansen

Svend Jørgen Hansen (17. september 1922 – 7. maj 2006) var en dansk fodboldspiller. Han spillede 2 A-landskampe for Danmark og scorede 1 mål.

Klub-karriere 
 OB
 Atalanta B.C.
 Pro Patria

Eksterne henvisninger 
 
 

Fodboldspillere fra Danmark
Östergötlands län

Östergötlands län er et län (amt) i det centrale Sverige. Det grænser op til Kalmar län, Jönköpings län, Västra Götalands län, Örebro län og Södermanlands län. Länet omfatter landskabet Östergötland samt mindre dele af landskaberne Södermanland, Närke og Småland. 

Ni procent af länets areal er vand, bl.a. Götakanalen. Stenabohöjden i Ydre kommune er länets højeste punkt, som måler 327 meter over havet. I øst grænser länet til Østersøen. I skærgården, hvor der er cirka 6.300 øer, skærer fire dybe vige sig ind i landskabet, Bråviken, Slätbaken og Valdemarsviken.

Länsvåben 
Länsvåbnet, den gyldne grif, stammer fra 1560'erne, og er en kombination af to ældre våben:

 Våbnet for Östanstång, en løve
 Våbnet for Västanstång, en drage omgivet af roser

Større byer 
De ti største byer i Östergötlands län, sorteret efter indbyggertal:

Indbyggertal pr. 31. december 2005, Statistiska centralbyrån (SCB).

Ekstern henvisning 

 Länsstyrelsen i Östergötlands län

 
Östergötland
Närke
Småland
Södermanland
Akillessene

Akillessene er den sene, der er placeret bagerst på foden.

Senen er blevet opkaldt efter Achilleus, der efter sigende blev dyppet i floden Styx, hvilket gjorde ham usårlig. Han blev dog holdt i den højre fod, hvilket gjorde hans hæl til det svageste sted på kroppen – og det var netop der Prins Paris ramte ham med en pil, hvilket var dræbende.

På mennesker er en skade på senen næppe dødelig – men forårsager en voldsom smerte, der i sig selv på det nærmeste kan være lammende.

Bevægeapparatets anatomi
Dansk Vegetarisk Forening

Dansk Vegetarisk Forening (DVF) er en dansk forening for vegetarer, veganere og andre, der ønsker at fremme plantebaseret kost. Foreningen blev stiftet i 1896 og har hovedsæde i København. DVF's generalsekretær er cand.scient.anth fra KU, Rune-Christoffer Dragsdahl.

Foreningens tidlige historie 
DVF blev stiftet den 11. december 1896 med tilslutning fra 33 medlemmer, under navnet "Dansk Vegetarianerforening". Foreningens første formand var daværende kommunelæge i København Dr. Michael Larsen, som senere skrev bogen Naturhelbredelsen, der er én af den danske vegetariske litteraturs absolutte klassikere.

Foreningens formål 
Foreningens formål er:
 at fremme udbredelsen af vegetarisk levevis
 at oplyse om vegetarisk ernæring, herunder at vegetarisk kost er fuldt ernæringsmæssigt dækkende
at oplyse om fordelene ved at skære ned på kød og animalske produkter, såvel for dyr og mennesker som af hensyn til global bæredygtighed
at fremme det vegetariske udbud på spisesteder, i institutioner m.v.
at gennemføre aktiviteter for medlemmerne med udgangspunkt i vegetarisk levevis
at fremme udbredelsen af bæredygtige, plantebaserede former for landbrug, herunder f.eks. økologi, permakultur og lignende, af hensyn til dyr, mennesker og global bæredygtighed

Aktiviteter og udbredelse 
DVF arrangerer en række aktiviteter for vegetarer og andre, som er interesseret i vegetarisk levevis. Af større spisearrangementer, der alle afholdes i København, kan nævnes: Nytårsfrokost, sommerfest og julefrokost. Derudover arrangeres en række spiseklubber rundt om i landet. Foreningen udgiver et medlemsblad under navnet Vegetarisk! og som medlem modtager man et medlemskort, der giver adgang til en række rabatter på caféer, restauranter og butikker.

Foreningen fremmer udbredelsen af vegetarisk levevis via de sociale medier, folderuddelinger og større projekter som foreningens skoleprojekt, hvor skoleambassadører tager ud til skoler og holder workshops omkring mad og bæredygtighed. DVF betragtes endvidere som primære talerør for vegetarer og veganere i Danmark og foreningen har jævnligt debatindlæg i skrevne danske medier og deltager derudover hyppigt i radio- og tv-programmer. DVF er en af de mest centrale aktører i Danmark på området for plantebaseret kost og samarbejder bredt med erhvervsliv, forskere, politikere, myndigheder og andre organisationer for at fremme den grønne dagsorden.  Foreningen har efter årtusindeskiftet oplevet en stor medlemsfremgang Per den 31. december 2020 havde DVF ca. 4.000 medlemmer.

Eksterne henvisninger 
Vegetarisk.dk

Noter 

Vegetarisk Forening
Etableret i 1896
Dyrevelfærd
Vegetarisme
Veganisme
Miljøforkæmpere
Pulse (cd)

P•U•L•S•E er cd med en livekoncert af Pink Floyd fra 1994 på cd fra Earls Court, London under Division Bell-turnéen. Den unikke lyd på cd er optaget i QSound, der er en slags 3D lyd til stereo højtalere. Koncertens spilletid er 154 minutter fordelt på 2 cd'er.

Traks/set liste 

(cd1):

 Shine On You Crazy Diamond
 Astronomy Domine
 What Do You Want From Me
 Learning To Fly
 Keep Talking
 Coming Back To Life
 Hey You
 A Great Day For Freedom
 Sorrow
 High Hopes
 Another brick in the wall (part two)

(cd2):

 Speak To Me
 Breathe
 On The Run 
 Time
 The Great Gig In The Sky
 Money
 Us And Them
 Any Colour You Like
 Brain Damage
 Eclipse
 Wish You Were Here
 Comfortably Numb
 Run Like Hell.

Pink Floyd-album
Livealbum fra 1994
Earl's Court Exhibition Center

Earl's Court Exhibition Center eller Earl's Court Arena er et kendt spillested i London. Det fungerer også som hotel, restaurant og udstillingssted og blev desuden brugt til volleyball under sommer-OL 2012.

Referencer 

Bygninger, konstruktioner og anlæg i London
Spillesteder
Idrætsanlæg anvendt under sommer-OL 2012
Scudetto

Scudetto (ital. lille skjold) er i Italien en populær betegnelse for mesterskabet i fodbold; udover erhvervelsen af pokalen har vinderen af Serie A ret til den følgende sæson at bære et våbenskjold på spillertrøjen med det trefarvede italienske flag.

Traditionen startede i 1924, hvor Genova blev det første hold, der bar lo scudetto.

Fodbold i Italien

el:Πρωτάθλημα ποδοσφαίρου Ιταλίας
PETA

People for the Ethical Treatment of Animals (PETA) er en amerikansk dyreretsforening. PETA blev stiftet i 1980, hovedkontoret ligger i Norfolk, Virginia, og foreningen har 850.000 medlemmer og over 100 medarbejdere på verdensplan. Uden for USA, har PETA også søsterorganisationer i Storbritannien, Indien, Tyskland, Asien og Holland. PETA har også peta2 Street Team, som hovedsageligt er for unge aktivister. Ingrid Newkirk er PETAs præsident.
PETAs filosofi er, at mennesker ikke har ret til at bruge dyr som mad, tøj, til forsøg og som underholdning (som cirkusdyr osv.). For at understøtte dette fokuseres der på industrilandbrug, vivisektion el. dyreforsøg, pelsfarme og dyr i underholdningsbranchen.

Kampagner

Spil 
PETA har skabt to Pokemon-spil , hvor de parodierer Pokemon, mens de forsøger at bringe deres meninger. Det første spil hedder pokemon black and blue og er en parodi på Pokemon spil sort og hvid. I det spil, du starter ud som Pikachu. Senere, den ene med Tepig, Snivy og Oshawott . System ang. af spillets fire chefer og den sidste boss er Ash Ketchum .
Det andet spil hedder Pokemon red hvite and blue. Der starter en også som Pikachu, men spillet starter med en sekvens hvor en milktank bliver besejret af én person. Efter Pikachu har besejret denne person, vælger milktank at støtte ham til Pokemon-rettigheder. Senere, med Jigglypuff. i sidste ende bliver GRIMASY , en eksperimentel pokemon mcdonalds på holdet. Sidste boss er Ronald McDonald, en magtsyg kapitalist.

Eksterne links 
 PETA's hjemmeside
 PETA2 Street Teams hjemmeside
 http://www.sho.com/site/ptbs/prevepisodes.do?episodeid=s2/peta

Se også 
Anima, Foreningen For Alle Dyrs Rettigheder

Organisationer fra USA
Etableret i 1980
Zadar

Zadar (it. Zara) er en kroatisk by beliggende i Dalmatien ved Adriaterhavet.

Zadar har været beboet i 3000 år. Den første notering om bebyggelsen er fra det 4. århundrede f.Kr. mens de materielle spor er fra det 9. århundrede f.Kr. . Byens første indbyggere var stammen Libur. Bosættelsen fik bykarakter først da den blev erobret af Romerne. I starten af det 7. århundrede blev Zadar hovedstad i Dalmatien og forblev det til året 1918.

Igennem krigstiderne har der været mange herskere i byen: I det 7. århundrede hersker kroater og ungarere. I tiden fra 1102-1409 hersker kroater-ungarere, og fra 1409 kommer byen under Venedigs styre, som bliver på magten til 1797. Derefter er området under det første østrigske styre frem til 1814, siden hersker franskmænd over området til 1818, og efter dem hersker italienerne til slutningen af 1. verdenskrig.

Med aftalen fra 1920 i Rapallo tilfalder byen Italien. Efter kraftige bombardementer i 2. verdenskrig bliver byen en del af Republikken Kroatien i Den Føderative Folkerepublik Jugoslavien. Efter sammenbruddet af eks-Jugoslavien, oplevede byen endnu en gang belejring, fra 1991 til 1995, da den blev overtaget af den kroatiske armé.

Galleri

Kilde 
Gamle Jugoslaviske skolebøger

Byer i Kroatien
Kristensamfundet

Kristensamfundet, (på tysk Die Christengemeinschaft) er et antroposofisk inspireret kirkesamfund grundlagt 1922  i Dornach i Schweiz af blandt andre den lutherske præst Friedrich Rittelmeyer. Det bygger på Rudolf Steiners gnostiske tanker om kristendom.

Historie, lære og medlemmer 
Efter første verdenskrig var det særligt yngre mennesker, som søgte en samfundsfornyelse. En gruppe unge teologistuderende og yngre præster søgte råd hos Rudolf Steiner for at få hjælp til at forny det religiøse liv. Rudolf Steiner gav råd og hjælp, men præciserede at det ikke var hans opgave at tage del i et religiøst samfund. Kristensamfundet bygger både på protestantiske og katolske elementer, og nærheden til den katolske kirke afspejles blandt andet i dele af liturgien. Som i den katolske kirke er der syv sakramenter: dåb (hvor barnet døbes i vand, salt og aske), konfirmation, skriftemål, gudstjeneste med nadver (kaldet menneskevielsens handling), brudevielse, præstevielse og den sidste olie (dødssakramentet).

Trossamfundet er aktivt i 32 lande og har omkring 35 000 medlemmer, de fleste i Tyskland, USA og de skandinaviske lande. Både mænd og kvinder kan blive præster. Det første præsteseminarium blev etableret i 1933 i Stuttgart og siden i Hamborg og Chicago. Trossamfundets øverste leder kaldes Erzoberlenker. Embedet er siden 2005 beklædt af Vicke von Behr-Negendanck. Trossamfundet har ingen dogmer, alle medlemmer har trosfrihed, og præstene har lærefrihed bortset fra i liturgien. Kristensamfundet ser sig mere som et liturgisk kristent fællesskab end et bekendelsesfællesskab.

Kristensamfundet fik i 1964 sin første fastboende præst i Danmark. Der er menigheder i Aarhus, Odense og København.
I dag er Kristensamfundet af kirkeministeriet godkendt som et trossamfund og har juridisk status som sådant.

Trosbekendelse 
Kristensamfundet tilslutter sig ikke nogen af de andre kristne kirkers trosbekendelser og deltager derfor hverken i Kirkernes Verdensråd eller i det øvrige samarbejde mellem kirkerne. Tilsvarende anerkender Folkekirken ikke Kristensamfundets dåb.

Kristensamfundet anerkender dog Folkekirkens, andre kirkers og andre kristne trossamfunds dåb, konfirmation, bryllup, osv.

I Kristensamfundets trosbekendelse omtales alle kristne samfund som samfund, der kan føle sig forenet i én kirke.
Her hedder det i afslutningen af trosbekendelsen: "Samfund, hvis lemmer føler Kristus i sig, tør føle sig forenet i een kirke, som alle tilhører, der fornemmer Kristi helsebringende magt. De tør håbe på syndesygens overvindelse. På menneskevæsenets videre beståen. Og på bevarelse af det for evigheden bestemte liv. 
Ja, så er det".

Eksterne henvisninger 

 Kristensamfundet i Danmark
 Kristensamfunnet i Tyskland
 Kristensamfunnet i Sverige
 Steiners to gange Jesus

Kirkesamfund
UTF-16

UTF-16 (Unicode Transformation Format 16-bit) er en tabsfri indkodning med tegn af variabel længde af unicode-tegnsættet.

Med UTF-16 kan alle unicodepositioner repræsenteres med 2 eller 4 bytes.
De laveste 256 positioner, svarer til tegnene i ISO 8859-1, bare med 2 bytes, hvor ISO 8859-1 kan repræsenteres med 1 byte pr. tegn.

De mest almindelige tegn er i unicode ligger i Basic Multilingual Plane, med værdier fra U+0000 til U+FFFF.
Disse 65.536 tegn bliver alle repræsenteret med 2 bytes. De andre 16 plan i unicode bliver repræsenteret med 4 bytes.

Implementation

U+0000 til U+D7FF og U+E000 til U+FFFF 

Disse værdier implementeres direkte i UTF-16 som den tilsvarende 16-bits værdi. Dette inkluderer de mest almindelige tegn, men i henhold til Unicode 9.0 falder nogle nye asiatiske, mellemøstlige og afrikanske tegn uden for dette område. De fleste emojies ligger heller ikke i dette område.

U+10000 til U+10FFFF 

Tegn i dette område indkodes som to 16-bits værdier - et såkaldt surrogat par efter følgende metode:
 Træk 0x010000 fra unicoden, så man får et 20 bits tal mellem 0x00000-0xFFFFF
 De øverste 10 bit lægges til 0xD800 og giver det høje surrogat, som bliver et tegn mellem 0xD800 og 0xDBFF.
 De nederste 10 bit lægges til 0xDC00 og giver det lave surrogat, som bliver et tegn mellem 0xDC00 og 0xDFFF.

For eksempel indkodes  (U+1F622 - grædende ansigt) som 0xD83D 0xDE22. Idet 0x1F622-0x10000 = 0x0F622 = 0000111101 0100100010 (binært). 
Det høje surrogat bliver de 10 øverste bit (00 0011 1101 = 0x03D) plus 0xD800 = 0xD83D.
Det lave surrogat bliver de 10 nederste bit (01 0010 0010 = 0x222) plus 0xDC00 = 0xDE22.

U+D800 til U+DFFF 

Tegn i dette område kan ikke umiddelbart repræsenteres i UTF-16, da de bruges som surrogat tegn.
Unicode standarden reserverer disse tegn til at implementere surrogat værdier, så det er garanteret, at der aldrig vil blive tildelt tegn til dette område.
Unicode standarden foreskriver at tegn i dette område skal betragtes som ulovlige.
Det er imidlertid muligt for en implementation, at skelne så længe et højt surrogat ikke efterfølges af et lavt surrogat, ligesom UTF-8 uden problemer kan indkode disse værdier.

Tegnrepræsentationer
Ornat

Ornat kan have flere betydninger:
Præstekjole også kaldet ornat – embedsdragt for præsternes tjenesteligt pålagte sorte dragt med tilhørende pibekrave.
Ornat (akademisk) – dragt som bruges i udlandet, eksempelvis ved overrækkelse af diplomer for veludført eksamen, i forbindelse med afgang  fra en højere læreanstalt.
Ornat (jura) – dragt brugt af advokater, dommere etc. i retssale.
Bendt Reiner

Bendt Carl Reiner (født 3. februar 1928 i København, død 14. december 2006 i Vanløse, København) var en dansk skuespiller, der blev uddannet på Privatteatrenes Elevskole i 1948 og som sidenhen blev kendt som den ene halvdel af Danny Drags. 

Reiner har bl.a. optrådt på Falkonerteatret og Amagerscenen, hvor han har haft roller i stykkerne Mød min hr. mor, Hello Dolly, Den spanske flue og Annie. Herudover har han optrådt i en række revyer.

På tv har han medvirket i serien Kald mig Liva og i Søs & Kirstens satireserie Kongeriget. Mange læsere af Se & Hør vil kende Bendt Reiner som bladets mangeårige humoristiske pen.

Udvalgt filmografi 
 Min søsters børn vælter byen – 1968
 Ta' lidt solskin – 1969
 Hurra for de blå husarer – 1970
 Rektor på sengekanten – 1972
 Hopla på sengekanten – 1976
 Fængslende feriedage – 1978
 Lille spejl – 1978
 Elvis Hansen - en samfundshjælper – 1988
 Jydekompagniet – 1988
 Hjælp - Min datter vil giftes – 1993

Medvirkende i revyer

Hædersbevisninger 
 2000 – Årets Alstrup
 2001 – Volmer-Sørensens Mindelegat

Eksterne henvisninger 
 
 

Skuespillere fra Danmark
Personer fra København
En vampyrs bekendelser

En vampyrs bekendelser er en gyserroman af Anne Rice fra 1976.

Den udgør første bog i Anne Rices vampyrkrønike og udkom i dansk oversættelse i 1991.

Bogen handler om vampyren Louis, der opsøger en journalist og fortæller om sit liv, og om hvordan han som ung blev skabt af vampyren Lestat. Derpå følger en dramatisk og sensuel fortælling om, hvordan de to kom ud af det sammen, og den ender med at fremstille Lestat som skurk.

Der er lavet en film af samme navn med blandt andre Tom Cruise, Brad Pitt og Kirsten Dunst i hovedrollerne.

Romaner fra USA
Litteratur i 1976
Vampyr krøniken - The Vampire Chronicles
Bøger af Anne Rice
Karlskrona kommun

Karlskrona  er en kommune i Blekinge län. Den grænser i nord til Emmaboda kommun og Torsås kommun i Kalmar län og i vest til Ronneby kommun i Blekinge län.

Byområder 
Der er atten byområder i Karlskrona kommun.

I tabellen vises byområderne i størrelsesorden pr. 31. december 2005.  Hovedbyen er markeret med fed skrift.

En mindre del af Brömsebro ligger i Torsås kommun i Kalmar län.

Kommun
Kommuner i Blekinge län
Ompa til du dør

Ompa til du dør er det norske omparock-band Kaizers Orchestras første album. Det er indspillet i sommeren 2001 i Duper Studios i Bergen i Norge. Udgivet september samme år.

Spor

 "Kontroll på kontinentet" (Janove Ottesen)
 "Ompa til du dør"  (Ottesen)
 "Bøn fra helvete"  (Ottesen / Geir Zahl)
 "170"  (Ottesen)
 "Rullett" (Zahl)
 "Dr. Mowinckel" (Zahl)
 "Fra sjåfør til passasjer" (Ottesen)
 "Resistansen" (Ottesen)
 "Dekk bord" (Ottesen / Zahl)
 "Bak et halleluja" (Ottesen)
 "Bris" (Ottesen)
 "Mr. Kaizer, hans Constanze og meg" (Ottesen)

Desuden er der udgivet en udgave, som også byder på numrene "Død manns tango" (Ottesen) og "Mann mot mann" (Ottesen).

Eksterne links
Tekster på Kaizers Orchestras officielle hjemmeside 
Engelsk oversættelse og tolkning af numrene

Album fra 2001
Kaizers Orchestra-album
IPhoto

iPhoto er et digitalt fotoalbum udviklet og udgivet af soft- og hardware producenten Apple, udelukkende til Mac OS X. Programmet er en del af software-pakken iLife, som medfølger alle nye Macintosh. iPhoto kan importere, organisere, behandle, printe og dele digitale fotos.

iPhoto tillader brugere at importere billeder fra digitalkameraer, scannere, billed-CD'er og internettet. Stort set alle digitalkameraer og scannere er understøttet uden ekstra software. iPhoto understøtter også de mest almindelige fil-formater.

Tidslinie 
7. januar 2002: iPhoto version 1 blev frigivet på Apple's hjemmeside, hvor den kunne hentes gratis.
7. januar 2003: Præcis et år efter udkom iPhoto 2, som en del af software-pakken, iLife. Programmet var stadig tilgængelig gratis på hjemmesiden for folk med ældre udgaver af Macintosh.
6. januar 2004: iPhoto 4 blev frigivet som en del af iLife '04. Nye værktøjer blev tilføjet, f.eks. "Smart Albums", deling af fotos på et lokalt datanet, bedre visning af slideshow og understøttelse af op til 25.000 billeder. iPhoto 4 var kun tilgængelig i pakken iLife '04 eller ved køb af en ny Mac.
11. januar 2005: iPhoto 5 blev frigivet som en del af iLife '05. For første gang var det muligt at importere RAW-billedformatet og MPEG-4-videoformatet. Den nye version havde også bedre billedbehandling, søgefunktion, flere slideshow-muligheder og nye bog-designs. iPhoto 5, var som forgængeren kun tilgængelig i iLife '05 eller ved køb af en ny Mac.
11. januar 2006: iPhoto 6 blev frigivet. Der blev tilføjet en forbedret scrolling og mulighed for fuldskærmsredigering af billeder. Photocasting blev introduceret, kun tilgængelig for .Mac (nu MobileMe) -medlemmer, og er en podcast for billeder. Brugeren kunne også lave postkort og kalendere med brug af sine fotos i albummet. Programmet fik endvidere et nyt udseende, baseret på iTunes 5.0 og nyere.

Alle versioner af iPhoto kan kun køre på Mac OS X.

Fil-formater 
iPhoto kan importere følgende fil-formater:
BMP
GIF
JPEG/JFIF
MacPaint
PICT
PNG
Photoshop (med "layers")
SGI
Targa
FlashPix
TIFF

iPhoto kan eksportere følgende fil-formater:
JPEG
TIFF
PNG

Eksterne links 
 Apple – iLife

Software fra Apple Inc.
Multimedieprogrammer til OS X
IDVD

iDVD er et software der kan lave DVD film inklusiv DVD-menu, slideshow med mere. iDVD følger med alle nye Apple computere. Programmet kan også købes separat i Apple's iLife pakke.

Eksterne henvisninger 
 Apple – iLife

Software fra Apple Inc.
Multimedieprogrammer til OS X
GarageBand

GarageBand er et produktions- og redigeringsprogram til musik, som følger med alle nye computere fra Apple. Programmet kan også købes separat i iLife-pakken.

Referencer

Eksterne henvisninger 

Software fra Apple Inc.
Musikprogrammer
Multimedieprogrammer til OS X
IWeb

iWeb er et program til at lave hjemmesider i og følger med alle nye Apple computere. iWeb blev udgivet til Macworld den 10. januar 2006. Programmet har været en del af Apples programpakke iLife siden version ’06. Den nyeste version af iWeb er 3.0.1 der er en del af iLife ’09.

Med iWeb kan man lave hjemmesider, blog, podcast og kan publicere dem via Apples MobileMe eller på andre servere.

Overblik 
iWeb er et brugervenligt værktøj til at lave hjemmesider i. Brugeren skal ikke have viden om HTML eller lignende web-programmeringssprog.

Programmet indeholder:
 Skabeloner designet af Apple.
 Nemme værktøjer til webdesign.
 En iLife media browser, til at hente musik, film eller billeder fra iTunes og iPhoto.
 Drag 'n' drop understøttelse til media filer.
 Oprettelse af blog og podcast.
 Et-kliks publicering til en MobileMe-konto og FTP server.
 Understøttelse af html-brudstykker (fra ’08 og nyere)
 Direkte understøttelse af YouTube videoer (fra ’08 og nyere)

Eksterne links 
 Apple – iLife

Software fra Apple Inc.
Webudviklingssoftware
Internet-software til OS X